open-index/open-wikipedia-markdown huggingface dataset:
மேற்கத்திய பச்சைக் குக்குறுவான்

**மேற்கத்திய பச்சைக் குக்குறுவான்** (அறிவியல் பெயர்: *Psilopogon zeylanicus inornata*) என்பது பச்சைக் குக்குறுவானின் துணையினம் ஆகும். இது தென் கேரளம் நீங்கலாக தென்னிந்தியாவில் முழுவதும் மலைசார்ந்த பகுதிகளில் காணப்படுகிறது.

## விளக்கம்
மேற்கத்திய பச்சைக் குக்குறுவான் பறவையானது மைனாவைவிடச் சற்றுப் பெரியதாக சுமார் 28 செ.மீ. நீளம் இருக்கும். இதன் அலகு பழுப்புத் தோய்ந்த சிவப்பாகவும், விழிப்படலம் பழுப்பாகவும், கால்கள் வெளிர் மஞ்சள் நிறத்திலும் இருக்கும். இதன் தலை, கழுத்து, மோவாய், தொண்டை, மார்பு, வயிறு ஆகியன பழுப்பு நிறத்தில் இருக்கும். உடலின் மேற்பகுதி வெளிர் பச்சை நிறத்தில் இருக்கும்.

## நடத்தை
இப்பறவைகளின் பழக்கவழக்கங்கள் பச்சைக் குக்குறுவானை ஒத்தவை. குரல் மட்டும் கோ...ர், குட்...ரூ, குட்...ரூ... என ஒலிக்கும்.

இவை மார்ச் முதல் சூன் வரை இனப்பெருக்கம் செய்கின்றன. மரங்களில் மரங்கொத்தியைப் போல பொந்து குடைந்து அதில் இரண்டு அல்லது மூன்று முட்டைகளை இடும். முட்டை தெளிவற்ற வெள்ளை நிறத்தில் இருக்கும்.

## மேற்கோள்கள்

பகுப்பு:தென்னிந்தியப் பறவைகள்
பகுப்பு:குக்குறுவான்
உலோதியன் தீவு வனவிலங்கு சரணாலயம்

**உலோதியன் தீவு வனவிலங்கு சரணாலயம்** (*Lothian Island Wildlife Sanctuary*) இந்தியாவின் மேற்கு வங்காள மாநிலத்திலுள்ள தெற்கு 24 பர்கனா மாவட்டத்தில் அமைந்துள்ளது.

இந்தியாவின் மேற்கு வங்காளத்தில் தெற்கு 24 பர்கானாஸ் மாவட்டத்தில் அமைந்துள்ளது. உவர் நீர் முதலைகள், ஒலிவ நிறச் சிற்றாமைகள், புள்ளிமான்கள், காட்டுப் பூனைகள் மற்றும் செம்முகக் குரங்குகள் ஆகிய விலங்குகள் உலோதியன் தீவு வனவிலங்கு சரணாலயத்தில் உள்ளன.

வெப்பமண்டல சதுப்பு நிலக் காட்டில் சதுப்புநிலத் தாவரங்கள் உள்ளன. இவை விலங்குகள் வாழ்விடத்திற்கான அடர்த்தியான உறையை வழங்குகின்றன. 

## மேற்கோள்கள்

* West Bengal Wildlife Sanctuaries

பகுப்பு:மேற்கு வங்காளப் புவியியல்
பகுப்பு:இந்திய காட்டுயிர் காப்பகங்கள்
பகுப்பு:மேற்கு வங்காளக் காட்டுயிர் காப்பகங்கள்
இலங்கை பச்சைக் குக்குறுவான்

**இலங்கை பச்சைக் குக்குறுவான்** (அறிவியல் பெயர்: *Psilopogon zeylanicus zeylanica*) என்பது பச்சைக் குக்குறுவானின் துணையினம் ஆகும். இது தென் கேரளத்திலும், இலங்கையிலும் காணப்படுகிறது.

## விளக்கம்
இலங்கை பச்சைக் குக்குறுவான் பறவையானது தோற்றத்தில் பெரிதும் பச்சைக் குக்குறுவானை ஒத்து இருக்கும். ஆனால் இதன் உடலின் மேற் பச்சை நிறம் சற்று ஆழமாக இருக்கும். கழுத்திலும் மார்பிலும் சிறு கோடுகள் காணப்படும். மேல் வயிறு வரை மட்டுமே பழுப்பு நிறம் காணப்படும். இறக்கைகளில் தூய்மையற்ற வெள்ளைப் புள்ளிகள் காணப்படும்.

இதன் பழக்க வழக்கங்களும் இனப்பெருக்கமும் பெரும்பாலும் சின்னக் குக்குறுவானை ஒத்தன.

## மேற்கோள்கள்

பகுப்பு:தென்னிந்தியப் பறவைகள்
பகுப்பு:குக்குறுவான்
பகுப்பு:இலங்கைப் பறவைகள்
உலூனா 5

**உலூனா 5/  ஈ - 6  எண். 10 (Ye - 6 தொடர்)** (*Luna 5)* / *E-6 No.10)* *(Ye-6 series)* என்பது லூனா திட்டத்தின் ஒரு பகுதியாக ***நிலாவில்*** தரையிறங்கும் நோக்கில் ஏவிய சோவியத் விண்கலமாகும். இது நிலாவில் மென்மையான தரையிறக்கத்தை அடைந்த முதல் விண்கலமாக மாறும் நோக்கில் இருந்தது. இருப்பினும் அதன் பின்னோக்கிய  ஏவூர்திகள் தோல்வியடைந்தன , மேலும் விண்கலம்  நிலா மேற்பரப்பை  மொத்தியது.

## ஏவுதல்
பைக்கோனூர்  ஏவுதளத்தில் தளம் 1/5 இலிருந்து பறக்கும் மோல்னியா - எம்  ஏவூர்தியால்  உலூனா 5 ஏவப்பட்டது.  ஏவுதல் 1965, மே 9 அன்று 07:49:37 ஒபொநேவில்  நிகழ்ந்தது.  உலூனா 5 கலத்தை *நிலாவை* நோக்கி செலுத்த,  எரியூட்டப்படுவதற்கு முன்பு விண்கலமும் பிளாக் எல் மேல் கட்டமும் தாழ் புவியின்  நிறுத்துமிட  வட்டணையில் நுழைந்தன.

உலூனா 5 இரண்டு ஆண்டுகளில் நிலாவை நோக்கி வெற்றிகரமாக ஏவப்பட்ட முதல் சோவியத் விண்கலம் ஆகும்.  இதற்கும் வெற்றிகரமாக தொடங்கப்பட்ட முந்தைய பணிக்கும் இடையில்   உலூனா 4 கலத்தில் மூன்று ஏவுதல் தோல்விகள் ஏற்பட்டன. அவை1964 இல் E - 6 எண் 6 ,  , 1965 இல் *காசுமோசு 60 என்பன  ஆகும்*.

## தோல்வி
இடது|thumb|உலூனா 5 தாக்கத்தின் முதல் அறிவிக்கப்பட்ட இடம் (பிற ''நிலா'' ஆய்வுகள், தரையிறங்கும் தளங்கள் தொடர்பாக, கீழ் வலது).
மே 10 அன்று நடுத்தடவழித் திருத்தத்தைத் தொடர்ந்து , ஐ - 100 வழிகாட்டுதல் அமைப்பு பிரிவில் மிதவை  கொட்புநோக்கியில் ஏற்பட்ட சிக்கல் காரணமாக விண்கலம் அதன் முதன்மை அச்சில் சுழலத் தொடங்கியது. தரைக் கட்டுப்பாட்டு பிழை காரணமாக முதன்மைப்  பொறி  எரியூட்டுவதற்கான அடுத்தடுத்த முயற்சிகளும் தோல்வியடைந்தன.மேலும் பொறி ஒருபோதும்  எரியூட்டப்படவில்லை. இந்தத் தோல்விகளின் விளைவாக மென்மையான தரையிறங்கும் முயற்சி தோல்வியடைந்தது.  லூனா 5  *நிலாவில் மோதிய*து.  கலம் மொத்திய இடம் முதலில் 31′ தெ 8′  மே  மரே நியூபியம் கடற்கரை அறிவிக்கப்பட்டது ஆனால் பின்னர் இது 8 வ ;23மே  அருகில் உள்ள கோபர்நிக்கசு பள்ளம் என மதிப்பிடப்பட்டது . 1959 ஆம் ஆண்டில்  உலூனா 2 ஐத் தொடர்ந்து *[[லூனா 2|நிலாவின்]]* மேற்பரப்பை அடைந்த இரண்டாவது சோவியத் விண்கலம் இதுவாகும். அபசுத்துமனி வானியற்பியல்  நோக்கீட்டகம் தோல்வியுற்ற தரையிறக்கத்தின் பதிவு செய்யப்பட்ட தொலைக்காட்சி படங்களை அது 220  x 80 கிலோமீட்டர் (137 x 50 மைல்)  தூசித் திரளை உருவாக்கியது என்பதைக் காட்டியது , இது பத்து  மணித்துளிகள் கண்ணுக்குத் தெரியும். 2017 ஆம் ஆண்டு மறுசுழற்சி செய்யப்பட்ட படங்களின் பகுப்பாய்வு  மொத்தல் ஆயத்தொலைவுகளைச் செம்மைப்படுத்த  உதவியது. உருவாகிய  வளிம  முகில் 3.7 முதல்3.9 கிமீ வரை உயரம்  இருந்தது என மதிப்பிட்டது.  மேலும் 2009 எல். சி. ஆர். ஓ. எஸ் தாக்கத்திற்காக வெளியிடப்பட்ட  மதிப்பீடுகளையும் உறுதிப்படுத்தியது.

## மேலும் காண்க

* நிலாவில் உள்ள செயற்கைப் பொருட்களின் பட்டியல்

## மேற்கோள்கள்

## வெளி இணைப்புகள்

* ஜர்யா - லூனா திட்ட காலவரிசை
பகுப்பு:லூனா திட்டம்
பகுப்பு:சோவியத் ஒன்றியம்
பகுப்பு:நிலாவுக்கான பயணத் திட்டங்கள்
சாமனியப் பேரரசு

**சாமனியப் பேரரசு** (Samanid Empire) () என்பது ஈரானிய தெககன் பூர்வீகத்தை கொண்ட ஒரு பாரசீக சன்னி முஸ்லிம் பேரரசு ஆகும். இது **சாமனிய அரசமரபு**, **சாமனிய அமீரகம்**, அல்லது எளிமையாக **சாமனியர்** என்றும் அழைக்கப்படுகிறது. இது குராசான் மற்றும் திரான்சாக்சியானா ஆகிய பகுதிகளில் தனது மையத்தை கொண்டிருந்தது. இதன் உச்சபட்ச பரப்பளவு உருவாக்கத்தின்போது பாரசீகம் மற்றும் நடு ஆசியாவை 819 முதல் 999 வரை உள்ளடக்கியிருந்தது.

நூகு, அகமது, இயகியா மற்றும் இலியாசு ஆகிய நான்கு சகோதரர்கள் சாமனிய அரசை நிறுவினர். அப்பாசிய முதன்மை நிலைக்குக் கீழ் தங்கள் நிலப்பரப்புகளை ஒவ்வொருவரும் ஆண்டனர். 892இல் இசுமாயில் சாமனி (892-907), சாமனிய அரசை ஒரே ஆட்சியாளரின் கீழ் ஒன்றிணைத்தார். இவ்வாறாக சாமனியர்களால் பயன்படுத்தப்பட்ட நில மானிய முறைமையை முடிவுக்கு கொண்டு வந்தார். இவருக்கு கீழ் தான் சாமனியர்கள் அப்பாசிய அதிகாரத்திலிருந்து தனித்து இயங்க ஆரம்பித்தனர். எனினும், 945 வாக்கில் அரசாங்கமானது நடைமுறையில் துருக்கிய இராணுவ அடிமை பிரிவின் கட்டுப்பாட்டின் கீழ் வந்தது. சாமனிய குடும்பத்தின் அதிகாரமானது முற்றிலும் பெயரளவில் மட்டுமே என்றானது.

சாமனியப் பேரரசு ஈரானிய இடைக் காட்சியின் ஒரு பகுதியாகும். இக்கால கட்டத்தில் பாரசீக கலாச்சாரத்தின் உருவாக்கம் மற்றும் அடையாளமானது ஈரானிய பேச்சு மற்றும் பழக்க வழக்கங்களை இசுலாமிய உலகத்திற்குள் கொண்டு வந்தது. இது துருக்கிய-பாரசீக கலாச்சாரத்தின் உருவாக்கத்திற்கு பங்களித்தது.

சாமனியர்கள் கலைக்கு ஊக்கம் கொடுத்தனர். அறிவியல் மற்றும் இலக்கிய முன்னேற்றத்திற்கு காரணமாயினர். உருதகி, பிர்தௌசி மற்றும் அவிசென்னா போன்ற அறிஞர்களை இது ஈர்த்தது. சாமனிய கட்டுப்பாட்டின் கீழ் புகாராவானது பகுதாதுவிற்குp போட்டியாக பெயர் பெற்றிருந்தது. புயியர்கள் மற்றும் சபாரியர்களைக் காட்டிலும் பாரசீக மொழி மற்றும் கலாச்சாரத்திற்கு மீண்டும் புத்துயிர் பெற சாமனியர்கள் காரணமாக இருந்தனர் என அறிஞர்கள் குறிப்பிடுகின்றனர். அதே நேரத்தில் அறிவியல் மற்றும் சமய ஆய்வுகளுக்கு அரபு மொழியை தொடர்ந்து பயன்படுத்தினர். சாமனியர்கள் தங்களை சாசானியப் பேரரசின் வழித் தோன்றல்களாகக் கருதினர். ஒரு புகழ்பெற்ற கல்வெட்டில் சாமனிய அரசாங்கமானது "இங்கு, இப்பகுதியில், மொழி பாரசீகம், இந்த பகுதியின் மன்னர்கள் பாரசீக மன்னர்கள்" என்று அறிவித்திருந்தனர்.

## மேற்கோள்கள்

## பொதுவகம்

பகுப்பு:மேற்கு ஆசியாவின் முன்னாள் நாடுகள்
உலூனா 6

லூனா 6 அல்லது **ஈ - 6 எண் 7** (Ye - 6  தொடர்) என்பது லூனா திட்டத்தின் ஒரு பகுதியாக ***நிலாவில்*** தரையிறங்கும் நோக்கில்  ஏவியசோவியத் விண்கலமாகும். நடு வழித்தடத் திருத்த முறையின் தோல்வியின் காரணமாக  உலூனா 6 தரையிறங்கத் தவறியது , அதற்கு பதிலாக 160,000 கிலோமீட்டர் (99,000 மைல்) தொலைவில்  நிலாவைக் கடந்து பறந்தது.

## ஏவுதல்
பைக்கோனூர்  ஏவுதளத்தில் தளம் 1/5 இலிருந்து பறக்கும் மோல்னியா - எம்  ஏவூர்தியால்  உலூனா 6 ஏவப்பட்டது. 1965 ஜூன் 8 அன்று 07:40 ஒபொநேவில்  ஏவுதல் நிகழ்ந்தது. பிளாக் எல் மேல் கட்டப் பொறி   விண்கலம் தாழ் புவி தங்கல்  வட்டணையில் நுழைவதற்கு முன்பு , மேல் கட்ட விண்கலத்தை  நிலாவைக் கடந்து சூரிய மைய  வட்டணையில் செலுத்திவிட்டது.

## தோல்வி
ஜூன் 9  அன்று பிற்பகுதியில் திட்டமிடப்பட்ட நடுவழித் திருத்தம் வரை  உலூனா 6  திட்டமிட்டபடி தொடர்ந்தது. விண்கலத்தின் எஸ்5ஏ  முதன்மைப் பொறி சரியான நேரத்தில் பற்றவைக்கப்பட்ட போதிலும் , அது துண்டிக்கப்படாமல் , அதன்  எரிபொருள் தீர்ந்துவிடும் வரை தொடர்ந்து  எரியூட்டப்பட்டது. பின்னர் நடந்த  ஆய்வில், மூட உத்தரவிட்ட கடிகைக்கு தவறாக அனுப்பப்பட்ட ஒரு கட்டளையால் இந்த சிக்கல் ஏற்பட்டது என்று தீர்மானிக்கப்பட்டது.

விண்கலம் நிலவில் தரையிறங்க முடியவில்லை என்றாலும் , கட்டுப்பாட்டாளர்கள் விண்கலத்தைப் பயன்படுத்தி தரையிறங்கும் பணியை  நிறைவாக நிறைவேற்றினர்.  உலூனா 6  நிலாவை*க்* கடந்து ஜூன் 11  அன்று 159,612,8 கிலோமீட்டர் (99,178,8 மைல்) நெருக்கத்தில்  பறந்தது.  புவியிலிருந்து 600,000 கிலோமீட்டர் (370,000 மைல்)  தொலைவுக்குத் தொடர்பு பேணப்பட்டது.

## மேற்கோள்கள்


## வெளி இணைப்புகள்

* ஜாரியா - உலூனா திட்டக்  காலநிரல்
பகுப்பு:லூனா திட்டம்
பகுப்பு:சோவியத் ஒன்றியம்
பகுப்பு:நிலாவுக்கான பயணத் திட்டங்கள்
உலூனா 8

இடது|thumb|பிற நிலவு பயணங்கள் தொடர்பாக கீழ் இடதுபுறத்தில் லூனா 8 இன் இருப்பிடத்தைக் காட்டும் வரைபடம்.
லூனா 8 (***லூனிக் 8*** என்றும் அழைக்கப்படும் லூனா 8 அல்லது  ஈ 6/ யே - 6 தொடர்) என்பது லூனா திட்டத்தின் ***நிலாவுக்கான*** விண்வெளி ஆய்கலம் ஆகும். இது 1965 திசம்பர் 3 அன்று  நிலாவில் மென்மையான தரையிறக்கத்தை அடைவதற்கான நோக்கத்துடன்  ஏவப்பட்டது , இருப்பினும் அதன் பின்னோக்கிய துப்பாக்கிச் சூடு மிகவும் தாமதமாக நிகழ்ந்தது மற்றும் ஓசியானஸ் புரோசெல்லாரத்தில் (ஓஷன் ஆஃப் ஸ்டார்ம்ஸ்)  நிலா மேற்பரப்பில் கடுமையாக மொத்தியது. இந்தப் பணி அதன் விண்மீன் - வழிகாட்டல் அமைப்பும் அதன்  தொலையளவியல் கருவிகளின் தரை கட்டுப்பாடும்  அதன் கலத் தடவழி, அதன் பிற கருவிகளின்  செய்முறை ஆகியவற்றை நிறைவு செய்தது.

நிலாவில் மென்மையான தரையிறக்கத்தை அடைய சோவியத்தின் பதினோராவது முயற்சி கிட்டத்தட்ட வெற்றி பெற்றது. திசம்பர் 4 அன்று வெற்றிகரமான நடுவழித் திருத்தத்திற்குப் பிறகு , இந்த விண்கலம் எந்த வெளிப்படையான சிக்கல்களும் இல்லாமல் நிலாவை நோக்கிச் சென்றது. அதன்  ஒடுக்க ஏவூர்தி திட்டமிடப்பட்ட  எரியூட்டலுக்குச் சற்று முன்பு , தரையிறங்கும் ஆய்வைச் சுற்றி  காற்று மெத்தைப் பைகளை உயர்த்த ஒரு கட்டளை அனுப்பப்பட்டது. இருப்பினும் , ஒரு  நெகிழி ஏற்றும் அடைப்பி இரண்டு காற்றுப் பைகளில் ஒன்றை துளைத்தது. இதன் விளைவாக காற்றின் வெளியேற்றம் விண்கலத்தை  நொடிக்கு சுமார் 12 பாகை சுழற்றச் செய்தது. விண்கலம் சிறிது நேரத்தில் அதன் சரியான  திசைவைப்பை மீட்டெடுத்தது - ஒன்பது நொடிகள்  நெர  ஒடுக்க ஏவூர்தி  எரியூட்டுக்கு போதுமான நேரம். ஆனால்  உலூனா 8 மீண்டும் நிலையற்றதாகிவிட்டது. ஒரு பின்னேகும்  ஏவூர்தி இல்லாமல் , அதன் வேகத்தை போதுமான அளவு குறைக்க திஎரியும் லூனா 8 *சந்திர* மேற்பரப்பில் சரிந்து டிசம்பர் 6 அன்று ஓசியானசு புரோசெல்லாரத்தின் மேற்கில் 21:51:30 ஒபொநேவில்  மொத்தியது.  மொத்திய இடத்தின் ஆயத்தொலைவுகள் 9.1 வ / 63.3  மே ஆகும்.

* ஏவுதல்: 3 டிசம்பர் 1965 10:46:14  ஒபொநே
* வட்டணை உலர் பொருண்மை: 1,550 kg (3,420 lb)

## மேலும் காண்க

* சந்திரனில் உள்ள செயற்கை பொருட்களின் பட்டியல்

## மேற்கோள்கள்

## வெளி இணைப்புகள்

* ஜாரியா -  உலூனா திட்டக்  காலநிரல் 
பகுப்பு:லூனா திட்டம்
பகுப்பு:சோவியத் ஒன்றியம்
பகுப்பு:நிலாவுக்கான பயணத் திட்டங்கள்
சிறீ இலங்கமல்லேசுவர காட்டுயிர் காப்பகம்

**சிறீ இலங்கமல்லேசுவர காட்டுயிர் காப்பகம்** (*Sri Lankamalleswara Wildlife Sanctuary*) என்பது ஆந்திரப் பிரதேசத்தின் கடப்பா மாவட்டத்தில் அமைந்துள்ள காட்டுயிர் காப்பகம் ஆகும். ஜெர்டன் கல்குருவி காணப்படும் ஒரே ஒரு வாழிடம் இதுவாகும். இங்கு 176 குடும்பத்தினைச் சார்ந்த தாவரங்கள் காணப்படுகிறது. ஜெர்டனின் கல்குருவி மீண்டும் கண்டுபிடிக்கப்பட்ட பிறகு, கண்டுபிடிக்கப்பட்ட இப்பகுதி வனவிலங்கு காப்பகமாக அறிவிக்கப்பட்டது.

## வரலாறு
இந்த சரணாலயம் ஜெர்டன் கல்குருவியின் வசிப்பிடமாக நன்கு அறியப்பட்டதாகும். இது மிகவும் ஆபத்தான உயிரினமாகும். இந்த பறவை முதன்முதலில் 1848ஆம் ஆண்டில் அறுவை சிகிச்சை நிபுணர் - இயற்கை ஆர்வலர் தாமஸ் சி. ஜெர்டன் என்பவரால் கண்டுபிடிக்கப்பட்டது. 1986ஆம் ஆண்டு மீண்டும் கண்டுபிடிக்கப்படும் வரை அழிந்துவிட்டதாக கருதப்பட்டது. இந்தப் பறவை இப்போது சிறீலங்கை மல்லேசுவரா காட்டுயிர் காப்பகத்தில் அரிதான புதர்ப் பகுதிகள் மற்றும் காடுகளில் வாழ்கிறது. இங்குள்ள நிலப்பரப்பு மற்றும் வானிலை நிலைமைகள் இதன் இருப்புடன் ஒத்துப்போகின்றன.

## தாவரங்களும் விலங்குகளும்
சிறீ இலங்கமல்லேசுவர காட்டுயிர் காப்பகத்தில் 1400 தாவரச் சிற்றினங்கள் உள்ளன. இவை 176 குடும்பங்களின் கீழ் வகைப்படுத்தப்பட்டுள்ளன. இது ஆழமான பள்ளத்தாக்குகள் மற்றும் செங்குத்தான சரிவுகளுடன் கூடிய உலர்ந்த இலையுதிர் கலந்த முள் காடுகளைக் கொண்டுள்ளது. செஞ்சந்தனம், அகணிய தாவரமாக இங்கு காணப்படுகிறது. சிறுத்தை, தேன் கரடி, புள்ளி மான், கடமான், நாற்கொம்பு மான், இந்தியச் சிறுமான், நீலான், காட்டுப்பன்றி, நரி மற்றும் செர்டன் கல்குருவி இங்குக் காணப்படும் விலங்குகள் ஆகும்.

## வருகை
வருடத்தின் எந்த நேரத்திலும் சுற்றுலாப் பயணிகள் சரணாலயத்திற்குச் செல்ல அனுமதிக்கப்பட்டாலும், அக்டோபர் மற்றும் மார்ச் மாதங்களுக்கு இடைப்பட்ட காலப்பகுதியே பார்வையிடச் சிறந்த காலம் ஆகும். சரணாலயத்தை எளிதில் அடையலாம். இக் காட்டுயிர் காப்பகம் கடப்பா நகரத்திலிருந்து 15 கி.மீ. தொலைவில் அமைந்துள்ளது. கடப்பா நகரத்தில் வானூர்தி நிலையமும் அமைந்ள்ளது.

* அணுகல்தன்மை: கடப்பா தொடருந்து நிலையத்திலிருந்து 60 கி.மீ. 
* தங்குமிடம்: சித்தாவட்டம் & கடப்பாவில் உள்ள வன ஓய்வு இல்லம்.
* பருவம்: அக்டோபர் முதல் மார்ச் வரை.

## மேற்கோள்கள்

## வெளி இணைப்புகள்

பகுப்பு:கடப்பா மாவட்டம்
பகுப்பு:ஆந்திரப் பிரதேசத்தில் உள்ள வனவிலங்கு புகலிடங்கள்
பகுப்பு:Coordinates on Wikidata
ஒசக்கோட்டே சட்டமன்றத் தொகுதி

**ஒசக்கோட்டே சட்டமன்றத் தொகுதி** (*Hosakote Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பெங்களூரு ஊரக மாவட்டத்தில் உள்ளது. சிக்கபள்ளாப்புரா தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 178 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:பெங்களூர் ஊரக மாவட்டம்
தர்பங்கா கோட்டை

**தர்பங்கா கோட்டை** (*Darbhanga Fort*) *ராம் பாக் கோட்டை* என்றும் அழைக்கப்படுகிறது. இது ராம்பாக் அரண்மனையில் அமைந்துள்ளது. ராம்பாக் வளாகம் சுவர்களால் சூழப்பட்டு சுமார் 85 ஏக்கர் நிலப்பரப்பில் பரவியுள்ளது.

ஆனால் மூன்று பக்கங்களிலும் கோட்டை கட்டி முடிக்கப்பட்டு மேற்குப் பகுதியின் சுவர் கட்டப்பட்டுக் கொண்டிருந்த போது ஆங்கிலேயர் ஆட்சியிலிருந்து இந்தியா சுதந்திரம் பெற்றது. இந்தியாவில் புதிய அரசாங்கம் ஆட்சிக்கு வந்து சமஸ்தானத்தையும் ஜமீன்தாரி முறையையும் நிறுத்தியது. இதனால், அதே இடத்தில் அரை சுவர் கட்டப்பட்டு, கோட்டையின் கட்டுமானம் நிறுத்தப்பட்டது.

## வரலாறு
கோட்டை உருவாவதற்கு முன்பு, இந்த பகுதி முர்ஷிதாபாத் மாநிலத்தின் நவாப் அலிவர்தி கானின் கட்டுப்பாட்டில் இருந்த இஸ்லாம்பூர் என்ற கிராமத்தின் ஒரு பகுதியாக இருந்தது. பின்னர், இது தர்பங்கா மகாராஜா காமேசுவர் சிங்கின் சந்ததியினரின் கட்டுப்பாட்டின் கீழ் வந்தது.

இதற்குப் பிறகு, 1930 இல், மகாராஜா காமேஸ்வர் சிங் இந்தியாவின் மற்ற கோட்டைகளைப் போல இங்கு ஒரு கோட்டையைக் கட்ட முடிவு செய்தபோது, இங்குள்ள நிலத்தின் சொந்தக்காரர்களான முஸ்லிம் மக்கள் சிவ்தாரா, அலிநகர், லகேரிய செராய், சாகோடோகரா போன்ற இடங்களில் நில இழப்பீட்டுடன் குடியேறினர்.

## கட்டிடக்கலை
இந்த வரலாற்று தருணத்தின் நினைவாக, தர்பங்கா ராஜ் கோட்டையின் கட்டுமானம் 1934 இல் தொடங்கப்பட்டது. கொல்கத்தாவைச் சேர்ந்த ஒரு நிறுவனம் கோட்டையைக் கட்ட ஒப்பந்தம் செய்தது.

கோட்டையின் சுவர்கள் சிவப்பு செங்கற்களால் கட்டப்பட்டுள்ளன. அதன் சுவர் ஒரு கிலோமீட்டர் நீளமும்,  நீளமும் கொண்டது . கோட்டையின் சுவர் மிகவும் அடர்த்தியாக இருந்தது. சுவரின் மேல் பகுதியில் கண்காணிப்பு கோபுரம் மற்றும் காவலர் வீடு கட்டப்பட்டது.

கோட்டையின் பிரதான வாயில் 'சிங்களா' என்று அழைக்கப்படுகிறது.  இங்கு கட்டிடக்கலையின் அரிய காட்சிகள் சிதறிக்கிடக்கின்றன. கோட்டைக்குள் சுவரைச் சுற்றி அகழி கட்டப்பட்டு, அது நீரால் நிரப்பப்பட்டது. இது கோட்டையின் பாதுகாப்பிற்காகவும், உண்மையில் ராஜ் குடும்பத்திற்காகவும் செய்யப்பட்டது.

## இதனையும் காண்க

* Rரோத்தாஸ் கோட்டை
* முங்கர் கோட்டை

## சான்றுகள்

## வெளி இணைப்புகள்
*
*
*
*
*

பகுப்பு:பீகாரில் உள்ள கோட்டைகள்
பகுப்பு:Coordinates on Wikidata
சோடியம் அறுகுளோரோ ஓசுமேட்டு

**சோடியம் அறுகுளோரோ ஓசுமேட்டு** (Sodium hexachloroosmate) என்பது Na2OsCl6 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியல் சேர்மமாகும். சிவப்பு நிறத்தில் ஒரு திண்மமாக இது காணப்படுகிறது.  [OsCl6]2− என்ற வாய்ப்பாடு கொண்ட ஓசுமியம்(VI) அணைவுச் சேர்மத்தின் இருசோடியம் உப்பாக இது வகைப்படுத்தப்படுகிறது. எதிர்மின்னயனியானது எக்சு கதிர் படிகவியல் ஆய்வின் மூலம் நிறுவப்பட்ட Os-Cl பிணைப்பு தூரம் 2.325(3) ஆங்சுட்ராங்கு ளவு கொண்ட ஓர் எண்முக அணைவாகும்.  

உருகிய சோடியம் குளோரைடில் உள்ள ஓசுமியம் உலோகத்துடன் குளோரினை சேர்த்து வினைபுரியச் செய்து சோடியம் அறுகுளோரோ ஓசுமேட்டை தயாரிக்கலாம்:  
: 

சோடியம் அறுகுளோரோ ஓசுமேட்டு பாரா காந்தப் பண்புடன்  குறைந்த சுழல் d2 எலக்ட்ரான் உள்ளமைப்பு கொண்ட சேர்மமாகும். 

## மேற்கோள்கள்


பகுப்பு:ஓசுமியம் சேர்மங்கள்
பகுப்பு:சோடியம் சேர்மங்கள்
பகுப்பு:குளோரோ ஒருங்கிணைவுச் சேர்மங்கள்
வேலிகொண்டா மலைத்தொடர்

**வேலிகொண்டா மலைத்தொடர்** (*Velikonda Range*) அல்லது **வேலிகொண்டா மலைகள்** தாழ்வான மலைத்தொடர் ஆகும். இது கிழக்கு இந்தியாவின் கிழக்குத் தொடர்ச்சி மலைத்தொடர் அமைப்பின் ஒரு பகுதியாகும். வேலிகொண்டா மலைத்தொடர் ஆந்திரப் பிரதேச மாநிலத்தின் தென்கிழக்கு பகுதியில் அமைந்துள்ளது.

வேலிகொண்டாக்கள் கேம்ப்ரியன் காலத்தில் (சுமார் 540 முதல் 490 மில்லியன் ஆண்டுகளுக்கு முன்பு) உயர்த்தப்பட்டதாகக் கருதப்படுகிறது. இவை பண்டைய மலைகளின் நினைவுச்சின்னங்கள். இவை ஏராளமான நீரோடைகளால் அரிக்கப்பட்டு சிதைந்துள்ளது. சென்னையிலிருந்து மும்பைக்கு செல்லும் பிரதான தொடருந்து வழித்தடம் வெலிகொண்டா மற்றும் பால்கொண்டா மலைகளுக்கு இடையே தெற்கே உள்ள பென்னேரு ஆற்றால் உருவாக்கப்பட்ட தடம் வழியேச் செல்கிறது. வேலிகொண்டா மலைத்தொடர் 2,500 முதல் 3,000 அடிகள் (750 முதல் 900 மீட்டர்கள்) உயரமுடையன. இங்கு செஞ்சு மக்களின் சில சிதறிய குழுக்களைத் தவிர வேறு யாரும் இல்லை. 

## மேற்கோள்கள்


பகுப்பு:இந்திய மலைத்தொடர்கள்
பகுப்பு:கிழக்குத் தொடர்ச்சி மலைகள்
குண்டல பிரம்மேசுவரம் காட்டுயிர் காப்பகம்

**குண்டல பிரம்மேசுவரம் காட்டுயிர் காப்பகம்** (*Gundla Brahmeswaram Wildlife Sanctuary*) என்பது இந்தியாவின் ஆந்திரப் பிரதேசத்தின் கர்நூல் மாவட்டத்தில் உள்ள நல்லமலா வனப்பகுதியில் அமைந்துள்ள ஒரு வனவிலங்கு சரணாலயம் ஆகும். இச்சரணாலயத்தின் வடக்கு பகுதி நாகார்ஜுனசாகர்-சிறீசைலம் புலிகள் காப்பகத்தின் ஒரு முக்கிய பகுதியாகும்.

## வரலாறு
குண்டலா பிரம்மேசுவரம் காட்டுயிர் காப்பகம் செப்டம்பர் 18, 1990 அன்று வனவிலங்கு சரணாலயமாக அறிவிக்கப்பட்டது. குண்டலா பிரம்மேசுவரம் பீடபூமியிலிருந்து இந்த சரணாலயம் இதன் பெயரைப் பெற்றது.

## விளக்கம்
குண்டலா பிரம்மேசுவரம் வனவிலங்கு சரணாலயம் என்பது இந்தியாவின் ஆந்திரப் பிரதேசத்தின் கர்நூல் மாவட்டத்தில் உள்ள நல்லமலா வனப்பகுதியில் அமைந்துள்ள ஒரு வனவிலங்கு சரணாலயம் ஆகும். இது மந்திராலம்மா கனும மற்றும் நந்திகனுமா மலைப்பாதைகளுக்கு இடையே அமைந்துள்ளது. இந்த சரணாலயம்  பரப்பளவைக் கொண்டுள்ளது. இந்த காட்டுயிர் காப்பகத்தின் வடக்குப் பகுதியில் நாகார்ஜுனசாகர்-சிறீசைலம் புலிகள் காப்பகத்தின் முக்கிய பகுதியாக உள்ளது. இந்த சரணாலயத்தின் வழியாக குண்டலகம்மா ஆறு ஓடுகிறது.

## தாவரங்களும் விலங்கினங்களும்
அருகிய பத்து சிற்றினங்கள் உட்பட 353 வகையான தாவரங்கள் இங்குக் காணப்படுகின்றன. குண்டலா பிரம்மேசுவரா சரணாலயத்தில் உள்ள பாலூட்டிகளில் குரங்குகள், சிறுத்தைகள், புலிகள், எலிகள், துரும்பன் பூனைகள், இந்திய பறக்கும் அணில், குதிரை இலாட வௌவால், சருகுமான், எறும்புத்தின்னி, கடமான், நீலான் மற்றும் குல்லாய் குரங்கு ஆகியவை அடங்கும்.< 2019ஆம் ஆண்டு நடத்தப்பட்ட கணக்கெடுப்பில், சரணாலயத்தில் 23 புலிகள் இருப்பது கண்டுபிடிக்கப்பட்டது. இவற்றில் 17 பெண் புலிகள், ஐந்து ஆண் புலிகள் மற்றும் குட்டி புலி ஒன்று அடங்கும்.

## அச்சுறுத்தல்கள்
குண்டலா பிரம்மேசுவரம் வனவிலங்கு காப்பகத்தில் உள்ள உள்நாட்டுப் பல்லுயிர் வளம் ஆக்கிரமிப்பு தாவர வகைகளால் அச்சுறுத்தலுக்கு உள்ளாகியுள்ளது.

## மேற்கோள்கள்

பகுப்பு:கிழக்குத் தொடர்ச்சி மலைகள்
பகுப்பு:ஆந்திரப் பிரதேசத்தில் உள்ள வனவிலங்கு புகலிடங்கள்
பகுப்பு:Coordinates on Wikidata
உலூனா 10

லூனா 10 அல்லது **லூனிக் 10** (**Luna 10** or **Lunik 10**)என்பது லூனா திட்டத்தில் 1966 சோவியத்  நிலா நோக்கி ஏவிய  எந்திரன்வகை விண்கலமாகும். இது  நிலாவின் முதல் செயற்கைக்கோள் ஆகும்.

லூனா 10 நிலா  வட்டணையில் விரிவான ஆராய்ச்சியை நடத்தியது.  நிலாவின் காந்தப்புல வலிமை,  கதிர்வீச்சு பட்டைகள், நிலாப்  பாறைகளின் தன்மை ஆகியவற்றைப் பற்றிய முதன்மையான தரவுகளை திரட்டியது. இப்பாறைகள் நிலப்பரப்பு பசால்ட் பாறைகளுடன் ஒப்பிடக்கூடியவை என்று கண்டறியப்பட்டது. அண்ட கதிர்வீச்சு,  நுண்விண்கற்கள் அடர்த்தி அறியப்பது. ஒருவேளை, அதன் மிக முதன்மையான கண்டுபிடிப்பு பொருண்மைச் செறிவுகளின் முதல் சான்றாகும் (" மாஸ்கான்சு " என்று அழைக்கப்படுகிறது. இவை நிலா வட்டணைகளை குலைக்கும், குதிரை வடிநிலங்களுக்கு கீழே  உள்ள  உயர் அடர்த்தி கொண்ட பகுதிகள் ஆகும். இவற்றின் கண்டுபிடிப்பு பொதுவாக அமெரிக்க நிலா வட்டணை தொடருக்கு  வழிவகுத்தது.

## விண்கலம்
E - 6S தொடரின் ஒரு பகுதியான  உலூனா 10 மின்கல அடுக்கால் இயக்கப்பட்டு, வட்டணையில் 540 கிலோ உலர்ந்த  பொருண்மையைக் கொண்டிருந்தது. அறிவியல் கருவிகளில் 0.3 முதல் 300 MeV (50 முதல் 500 பா.) வரையிலான ஆற்றலுக்கான காமா - கதிர்நிரல்மானி, ஒரு மூவச்சுக் காந்தமானி (triaxial magnetometer), சூரிய  மின்ம ஆய்வுகளுக்கான ஒரு விண்கல் காணி,  நிலாவின் அகச்சிவப்பு உமிழ்வை அளவிடுவதற்கான கருவி,  நிலாச் சூழலின் கதிர்வீச்சு நிலைமைகளும் ஈர்ப்பு ஆய்வுகளும்அடங்கும். 

## விண்கலப் பறத்தல்
உலூனா 10 , 1966, மார்ச் 31 அன்று காலை 10:48 கிரீன்விச் மணியளவில் நிலாவை நோக்கி ஏவப்பட்டது.

ஏப்ரல் 1 அன்று ஒரு நடுவழித் திருத்தத்திற்குப் பிறகு விண்கலம் 1966 ஏப்ரல் 3 அன்று நிலா வட்டணையில் நுழைந்து 3 மணி நேரத்திற்குப் பிறகு (ஏப்ரல் 4 மாஸ்கோ நேரம்) அதன் முதல் வட்டணையை நிறைவு செய்தது. 245 கிலோ கிராம் எடை கொண்ட ஒரு கருவி கம்பார்ட்மெண்ட் முதனமைத் தொகுப்பில்  இருந்து பிரிக்கப்பட்டது , இது 350 x 1,000 கிலோமீட்டர் வட்டணையில் 71,9 பாகை சாய்ந்திருந்தது.

லூனா 10,  460  நிலா வட்டணைகளுக்கு இயக்கப்பட்டது. 1966, மே 30 அன்று  தொலைதொடர்பு குறிகைகள் நிறுத்தப்படுவதற்கு முன்பு 219  முனைவான  தரவுகளை அனுப்பியது.

## பன்னாட்டு அகிலம்
சோவியத் ஒன்றியத்தின் கம்யூனிஸ்ட் கட்சியின் 23 வது  பேராயத்துக்கு நேரடியாக ஒளிபரப்பக்கூடிய வகையில் ,  விண்கலம்  திண்ம நிலை அலைவுக் கருவிகளின் தொகுப்பை எடுத்துச் சென்றது. ஏப்ரல் 3  அன்று இரவு நடைபெற்ற ஒத்திகையின் போது பின்னணி நன்றாக ஓடியது , ஆனால் அடுத்த நாள் காலை கட்டுப்பாட்டாளர்கள் அது காணாமற்போன குறிப்பைக் கண்டுபிடித்து , முந்தைய இரவின் நாடாவைப் பேராயத்தில் கூடியிருந்த கூட்டத்திற்கு ஒலிபரப்பினர். இது  நிலாவில் இருந்தான நேரடி ஒளிபரப்பு என்று கூறினர்.

## மேற்கோள்கள்


## வெளி இணைப்புகள்

* ஜாரியா -  உலூனா 10 காலநிரல்
பகுப்பு:லூனா திட்டம்
பகுப்பு:சோவியத் ஒன்றியம்
பகுப்பு:நிலாவுக்கான பயணத் திட்டங்கள்
ஆர்த்திமிசு 2

**ஆர்த்திமிசு 2** *(Artemis 2)* (அதிகாரப்பூர்வமாக ஆர்ட்டிமிசு II) நாசாவின் **ஆர்த்திமிசின்** இரண்டாவது திட்டப் பணியும் நாசாவின் ஓரியன் விண்கலத்தின் முதல் திட்டக் குழுப் பணியும் ஆகும் , இது தற்போது  2024 நவம்பரில் விண்வெளமேவுதல் அமைப்பால் ஏவத் திட்டமிடப்பட்டுள்ளது. 1972 ஆம் ஆண்டில் அப்பல்லோ 17 க்குப் பிறகு தாழ் புவி வட்டணைக்கு அப்பாலான முதல் குழு பயணமாக நான்கு விண்வெளி வீரர்கள்  நிலவண்மையில் பறந்துவிட்டு புவிக்குத் திரும்ப உள்ளனர். 2006 ஆம் ஆண்டில் எஸ். டி. எஸ் - 116 க்குப் பிறகு கென்னடி விண்வெளி மையத்தின் ஏவுதல் வளாகம் 39 பி இலிருந்து முதல் குழு ஏவுதலாக இந்தப் பணி திட்டமிடப்பட்டுள்ளது. 

முதல்  தேட்டக் குழு - 2 (EM - 2) இந்தப் பணி நிலா வட்டணையில் கைப்பற்றப்பட்ட சிறுகோளிலிருந்து  பதக்கூறுகளை  எடுக்கும் நோக்கில் திட்டமிடப்பட்டது. இப்போது   எந்திரன்வகைச் சிறுகோள் திருப்பி அனுப்பும் பணி நீக்கப்பட்டது. இது ஆர்த்திமிசு நிகச்சிநிரல் அறிமுகமானதும் இதன் பெயர் மாற்றப்பட்டது..

## மேற்கோள்கள்

பகுப்பு:நிலாவுக்கான பயணத் திட்டங்கள்
திருமுருகன் (இயக்குநர்)

**திருமுருகன்** (*Thirumurugan*) என்பவர் தமிழ் திரைப்படம் மற்றும் தொலைக்காட்சி இயக்குநர் ஆவார். இவர் அதிக நேரம் தொடர்ச்சியாக புகைப்படக் கருவியினை இயக்கி படமாக்கியதற்கான கின்னசு உலக சாதனை படைத்துள்ளார். திருமுருகன், "**சின்ன திரையின் புலி**"* என்றும் அழைக்கப்படுகிறார்.

== தொழில் ==
சென்னை திரைப்பட நிறுவனத்தில் பட்டப்படிப்பை முடித்த திருமுருகன், *கோகுலம் காலனி* என்ற தொலைக்காட்சி தொடருடன் தூர்தர்ஷன் தொலைக்காட்சியில் தனது தொழில்முறை வாழ்க்கையைத் தொடங்கினார். மேலும் ஜெ.ஜெ. தொலைக்காட்சிக்காக *சின்னத்திரை கதைகளையும்* இயக்கினார். இதன்பின் [[மெட்டி ஒலி]] என்ற படத்தை இயக்கி நடித்தார். கோலிவுட் திரையுலகில் இவரது நுழைவு *எம் மகன்* (2006) உடன் இருந்தது. அதிகம் பேசப்பட்ட. *எம் மகன்* வெற்றிக்குப் பிறகு, நடிகர் பரத்துடன் இணைந்து [[முனியாண்டி விலங்கியல் மூன்றாமாண்டு]] என்ற படத்தில் நடித்தார்.

இவர் *நாதஸ்வரம்'' என்ற நாடகத்தையும் இயக்கினார். இதில் இவர் முன்னணி நடிகராகவும் நடித்தார். ஒரு நேரடி தொடரில், இவர் 23 நிமிடங்கள் மற்றும் 25 வினாடிகள் நீடித்த காட்சியினை தொடர்ச்சியாக ஒளிப்பதிவு கருவியினை இயக்கி படமாக்கினார். இது கின்னசு உலக சாதனையாக பட்டியலிடப்பட்டுள்ளது.

## திரைப்படவியல்

### திரைப்படங்கள்

### குறும்படங்கள்

## தொலைக்காட்சி

### தொடர்கள்

### யூடியூப் தொடர்

## விருதுகளும் கௌரவங்களும்

## குறிப்புகள்

## வெளி இணைப்புகள்

* 

பகுப்பு:தமிழ்த் தொலைக்காட்சி நாடக இயக்குநர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்நாட்டு தொலைக்காட்சி பிரமுகர்கள்
பகுப்பு:வாழும் மக்கள்
பியாலி ஆறு

**பியாலி ஆறு**  (Piyali River)  இந்திய மாநிலமான மேற்கு வங்காளத்தில் தெற்கு 24 பர்கனா மாவட்டத்தில் உள்ள சுந்தரவனக் காடுகளிலும் அதைச் சுற்றியும் உள்ள ஓர் அலை முகத்துவார  ஆறு ஆகும்.

பியாலி ஆறு பித்யாதாரி ஆற்றில் இருந்து  பமாங்கட்டா கிராமத்திற்கு கீழே பிரிகிறது. தெற்கு மற்றும் தென்மேற்காக சுமார்  பாய்ந்து கேனிங்கு நகரத்திற்கு கீழே மட்லா ஆற்றில் சேருகிறது. குல்தாலா காங்கு ஆற்றின் மூலம் பியாலி ஆறு மட்லாவை இணைக்கிறது. பின்னர் இது தாக்குரான் ஆற்றுடன் இணைகிறது. 

சுந்தரவனப் பகுதியானது ஒன்றோடொன்று இணைக்கப்பட்ட நீர்வழிகளின் சிக்கலான வலையமைப்பால் பிரிக்கப்படுகிறது. இதில் பெரிய கால்வாய்கள் பெரும்பாலும்  அல்லது அதற்கு மேற்பட்ட அகலம் கொண்டவையாக வடக்கு-தெற்கு திசையில் ஓடுகின்றன. கங்கையிலிருந்து துண்டிக்கப்பட்டுள்ளதால், பெரும்பாலும் இந்த நீர்வழிகள் இப்போது சிறிதளவு புதிய தண்ணீரை எடுத்துச் செல்கின்றன. இதன் நீர் வெளியேற்றம் 17 ஆம் நூற்றாண்டிலிருந்து படிப்படியாக கிழக்கு நோக்கி ஊக்ளி-பாகீரதி கால்வாய்களில் இருந்து பாய்கிறது. வங்காளப் படுகையின் வீழ்ச்சி மற்றும் மேலோட்டமான மேலோடு படிப்படியாக கிழக்கு நோக்கி சாய்வதால் இது ஏற்படுகிறது. பியாலியில் அதிகளவு வண்டல் மண் படிந்துள்ளது, மேலும் இதன் பெரும்பகுதி குறைந்த பயிரிடப்பட்ட நிலமாக மாற்றப்பட்டு, குறுகிய கால்வாய் மட்டுமே உள்ளது. 

## மேற்கோள்கள்

பகுப்பு:மேற்கு வங்க ஆறுகள்
பகுப்பு:தெற்கு 24 பர்கனா மாவட்டம்
ஆர்த்திமிசு 3

**ஆர்த்திமிசு 3** *(Artemis III)*(அதிகாரப்பூர்வமாக **ஆர்ட்டிமிசு 3**)ஆர்த்திமிசு திட்டத்தின் முதல் குழு நிலவில் தரையிறங்கும் பணியாகவும் , ஸ்டார்ஷிப் எச். எல். எஸ்  தரையிறங்கியின் முதல் குழு விண்கலமாகவும்  திட்டமிடப்பட்டுள்ளது. ஆர்த்திமிசு 3 என்பது இரண்டாவது குழு ஆர்த்திமிசுப் பணி மற்றும் 1972 டிசம்பரில் அப்பல்லோ 17 க்குப் பிறகு  நிலாவில் தரையிறங்கும் முதல் குழு ஆகும். 2023 ஆம் ஆண்டு நிலவரப்படி இந்த பணி  2025  திசம்பரில் திட்டமிடப்பட்டுள்ளது.

2023  ஆகத்து ஸ்டார்ஷிப்பின் வளர்ச்சியில் தாமதம் ஏற்பட்டதால் , நாசா அதிகாரிகள் ஆர்த்திமிசு 3 ஐ தரையிறக்காமல் பறக்க திறந்த மனதுடன் வெளிப்படுத்தினர். இந்த வழக்கில் , இந்தப் பணி நிலா நுழைவாயிலுக்கான ஒரு குழு வருகைதருகையாக மாறக்கூடும்.

## மேற்கோள்கள்

## வெளி இணைப்புகள்

* Orion website at nasa.gov
* Space Launch System website at nasa.gov

பகுப்பு:நிலாவுக்கான பயணத் திட்டங்கள்
உருத்தேனிரிடோ ஓசுமின்

**உருத்தேனிரிடோ ஓசுமின்** (*Rutheniridosmine*) என்பது (Ir,Os,Ru) என்ற வாய்ப்பாட்டால் விவரிக்கப்படும் ருத்தேனியம், இரிடியம் மற்றும் ஓசுமியம் ஆகிய தனிமங்களின் இயற்கையாகத் தோன்றும் கனிம உலோகக் கலவையாகும். அறுகோண வடிவத்தில் ஒளிபுகாப் படிகங்களாக, வெள்ளியைப் போன்ற-வெள்ளை நிறத்தில் உருத்தேனிரிடோ ஓசுமின்காணப்படுகிறது. இந்த கனிம உலோகக் கலவையின் உலோகத் துகள்கள் மோவின் கடினத்தன்மை அளவு கோலில் ஆறு என்ற கடினத்தன்மை மதிப்பை பெற்றுள்ளன. பிளாட்டினம், பலேடியம், ரோடியம், இரும்பு மற்றும் நிக்கல் ஆகிய உலோகங்கள் அசுத்தங்களாக உருத்தேனிரிடோ ஓசுமினுடன் காணப்படுகின்றன. 

உருத்தேனிரிடோ ஓசுமினுடன் இசுபெரிலைட்டு, ஓலிங்வொர்தைட்டு, இரிடார்செனைட்டு, உருத்தெனார்செனைட்டு, மைச்செனரைட்டு, இலாரைட்டு, கெவர்சைட்டு, மோன்சைட்டு மற்றும் குரோமைட்டு ஆகிய கனிமங்கள் சேர்ந்து தோன்றுகின்றன.

கனடா நாட்டின் பிரித்தானிய கொலம்பியாவின் உரூபி கிரீக் மற்றும் புல்லியன் சுரங்கம் , அமெரிக்காவின் பென்சில்வேனியா மாநிலத்திலுள்ள இசுபுரூசு கிரீக், சப்பான் ஆகிய நாடுகளில் உருத்தேனிரிடோ ஓசுமின் கிடைக்கிறது. 

## மேற்கோள்கள்


பகுப்பு:ருத்தேனியம் சேர்மங்கள்
பகுப்பு:இரிடியம் சேர்மங்கள்
பகுப்பு:ஓசுமியம் சேர்மங்கள்
பகுப்பு:கனிமங்கள்
பகுப்பு:தாயகத் தனிமக் கனிமங்கள்
பகுப்பு:அரிய உலோக கலப்புலோகங்கள்
சபுக்திகின்

**அபு மன்சூர் நசீர் அல்-தின் சபுக்திகின்** (Abu Mansur Nasir al-Din Sabuktigin) () ( 942 – ஆகத்து 997) என்பவர் கசனவிய அரசமரபை நிறுவியவர் ஆவார். இவர் 977 முதல் 997 வரை ஆட்சி புரிந்தார். இவரது துருக்கிய பெயரின் பொருள் *விரும்பப்படும் இளவரசன்* என்பதாகும். 

தன்னுடைய இளவயதில் இவர் ஒரு அடிமையாக வாழ்ந்தார். பின்னர் தன்னுடைய மாமனார் அலுப்திகினின் மகளை மணந்து கொண்டார். அலுப்திகின் கசுனி பகுதியை கைப்பற்றி இருந்தார். இப்பகுதியே தற்போதைய ஆப்கானித்தானின் கசுனி மாகாணம் ஆகும். அலுப்திகின் மற்றும் சபுக்திகின் ஆகியோர் தொடர்ந்து சாமனிய மேலாட்சியை ஏற்றுக்கொண்டனர். சபுக்திகினின் மகன் மகுமூதுவின் காலத்தில்தான் காசுனியின் ஆட்சியாளர்கள் தனித்து இயங்க ஆரம்பித்தனர்.

இவரது மாமனார் அலுப்திகின் இறந்த போது சபுக்திகின் புதிய ஆட்சியாளரானார். உதபந்தபுரத்தின் செயபாலனைத் தோற்கடித்த பிறகு தன்னுடைய இராச்சியத்தை விரிவாக்கினார். காசுமீரின் நீலம் ஆறு வரையிலும், தற்போதைய பாக்கித்தானின் சிந்து ஆறு வரையிலும் இருந்த நிலப்பரப்பை கைப்பற்றினார்.

சபுக்திகின் 942ஆம் ஆண்டு வாக்கில் பிறந்தார். இவர் துருக்கிய பருசுகான் பழங்குடியினத்தைச் சேர்ந்தவர் ஆவார். கிர்கிசுத்தானின் தற்போதைய பருசுகோன் என்ற இடத்தில் பிறந்தார். அண்டை பழங்குடியினமான துக்சிகளால் ஒரு பழங்குடியினப் போரில் இவர் பிடிக்கப்பட்டார். சச்சில் இருந்த சாமனிய அடிமை சந்தையில் விற்கப்பட்டார். சாமனிய அடிமைக் காவலர் என்ற நிலையில் இருந்து தன்னுடைய தலைவர் கசீப் அலுப்திகினின் புரவலத் தன்மைக்கு கீழ் வரும் நிலைக்கு உயர்ந்தார்.

"நுசிர் கசி என்ற பெயருடைய ஒரு வணிகர் சபுக்திகின் சிறுவனாக இருந்த போது இவரை விலைக்கு வாங்கினார். துருக்கிய புல்வெளிகளில் இருந்து புகாராவுக்கு இவரை அழைத்து வந்தார். அங்கு இவர் அலுப்திகினிடம் விற்கப்பட்டார்" என்று ஜுஸ்ஜனி குறிப்பிடுகிறார்.
thumb|சபுக்திகினின் சமாதி, இடம் இரவ்சா, காசுனி. <templatestyles src="Module:Coordinates/styles.css"></templatestyles>.

## குறிப்புகள்

## மேற்கோள்கள்

பகுப்பு:997 இறப்புகள்
பகுப்பு:பாரசீக மொழி வார்த்தைகளைக் கொண்ட கட்டுரைகள்
டேவிட் பிளே

**டேவிட் மீர் பிளே** (*David Meir Blei*) கொலம்பியா பல்கலைக்கழகத்தில் புள்ளியியல் மற்றும் கணினி அறிவியல் துறைகளில் பேராசிரியராக உள்ளார்.2014 ஆம் ஆண்டிற்கு முன் பிரின்ஸ்டன் பல்கலைக்கழகத்தில் கணினி அறிவியல் துறையில் இணை பேராசிரியராக இருந்தார். இவரது பணி முதன்மையாக இயந்திர கற்றலில் உள்ளது.

## ஆராய்ச்சி
இவரது ஆராய்ச்சி ஆர்வங்களில் தலைப்பு மாதிரிகள் அடங்கும். இவர் ஆண்ட்ரூ என்சி மற்றும் மைக்கேல் ஐ. சோர்டான் ஆகியோருடன் மறைந்த டிரிச்லெட் ஒதுக்கீட்டின் அசல் மாதிரிகளை உருவாக்குபவர்களில் ஒருவராக இருந்தார். 2020 ஆம் ஆண்டு சூன் மாதம் 18 ஆம் தேதி நிலவரப்படி, இவரது வெளியீடுகள் 109,821 முறை மேற்கோள் காட்டப்பட்டுள்ளன. இது அவருக்கு 97 எச்-குறியீட்டுகளைக் கொடுத்தது.

## கௌரவங்களும் விருதுகளும்
பிளே 2013 ஆம் ஆண்டு கணினி இயந்திரங்களுக்கான சங்கம் இன்போசிசு அறக்கட்டளை விருதைப் பெற்றார். இந்த விருது 45 வயதிற்குட்பட்ட கணினி விஞ்ஞானிகளுக்கு வழங்கப்படுகிறது. இதன் பின்னர் இவ்விருது கம்ப்யூட்டிங் துறையில் கணினி இயந்திரங்களுக்கான சங்க பரிசு என மறுபெயரிடப்பட்டது. இவர் 2015 ஆம் ஆண்டு "நிகழ்தகவு தலைப்பு மாடலிங் மற்றும் பேய்சியன் இயந்திர கற்றலின் கோட்பாடு மற்றும் நடைமுறைக்கான பங்களிப்புகளுக்காக" கணினி இயந்திரங்களுக்கான சங்கத்தின் தோழராக  பெயரிடப்பட்டார்.

## மேற்கோள்கள்

## வெளி இணைப்புகள்
* முகப்புப்பக்கம்
* மறைந்திருக்கும் டைரிச்லெட் ஒதுக்கீடு (PDF)
* வெளியீடுகள்
* ACM-Infosys அறக்கட்டளை விருது, 2013

பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
பகுப்பு:வாழும் மக்கள்
பேனுபனா சாயா

**பேனுபனா சாயா** (*Benubana Chhaya*) என்பது இந்திய நாட்டின்  மேற்கு வங்க மாநில தலைநகரான கொல்கத்தாவில் உள்ள கிழக்கு பெருநகர புறவழிச்சாலை, பைசுனாப்கதா பட்டுலி நகரத்தில் அமைந்துள்ள  வகைப்படுத்தப்பட்ட நீர் பூங்கா ஆகும். இது கொல்கத்தா பெருநகர வளர்ச்சி ஆணையத்தால் 2013 ஆம் ஆண்டு கொல்கத்தாவை உயர்நிலைப்படுத்துவதற்காக உருவாக்கப்பட்டது.  இச்சாலை ஒரு ஏரியைச் சுற்றி கட்டப்பட்ட ஒரு பொது பூங்கா மற்றும் இருபுறமும் ஏரிகளால் சூழப்பட்ட மரங்கள் நிறைந்த பாதையைக் கொண்டுள்ளது. இப்பூங்கா குடும்பம் மற்றும் நண்பர்களுடன் நேரத்தை செலவிட ஒரு அமைதியான இடமாகும். பார்வையாளர்கள் படகு சவாரி செய்யலாம் மற்றும் பூங்காவிற்குள் அமைந்துள்ள டிராம் உணவகத்தையும் பார்வையிடலாம். பூங்காவிற்குள் நுழைய  டிக்கெட் வாங்க வேண்டும். ஒரு நபருக்கு  டிக்கெட்டின் விலை ரூபாய் பத்து ஆகும்.

## மேற்கோள்கள்

பகுப்பு:மேற்கு வங்காளம்
பகுப்பு:கொல்கத்தா
பகுப்பு:பூங்காக்கள்
மோகோர் குஞ்சா

**மோகோர் குஞ்சா** (*Mohor Kunja*) (முந்தைய **குடிமக்கள் பூங்கா** ) என்பது மேற்கு வங்க மாநில தலைநகரான கொல்கத்தாவின் மைதானத்தில் உள்ள ஒரு பொது நகர்ப்புற பூங்கா ஆகும். இந்த பூங்கா கதீட்ரல் சாலையில் உள்ள விக்டோரியா மெமோரியலின் பக்கத்திலும் நந்தன் கலாச்சார மையத்திற்கு எதிரேயும் அமைந்துள்ளது. இந்த பூங்கா குடிமக்கள் பூங்காவாக முதலில் திறக்கப்பட்டது. 2007ஆம் ஆண்டில், மொகோர்-டி என்று பிரபலமாக அறியப்பட்ட இரவீந்திர சங்கீத் நிபுணர் கனிகா பந்தோபாத்யாயை கௌரவிக்கும் வகையில், கொல்கத்தா மேயரான பிகாசு ரஞ்சன் பட்டாச்சார்யாவால் மோகோர் குஞ்சா எனப் பெயர் மாற்றம் செய்யப்பட்டது. பூங்காவின் கட்டுமானச் செலவு 64 லட்சம் ரூபாய் ஆகும். பூங்கா அதன் இசை நீரூற்றுகள் மற்றும் நாத்திக அழகுக்காக அறியப்படுகிறது. இந்த பூங்கா கலாச்சார நிகழ்வுகளுக்கான திறந்தவெளி அரங்கையும் வழங்குகிறது.

## மேற்கோள்கள்



பகுப்பு:மேற்கு வங்காளம்
பகுப்பு:கொல்கத்தா
பகுப்பு:கொல்கத்தா மாவட்டம்
பகுப்பு:பூங்காக்கள்
ஜம்புநதி

**ஜம்புநதி** (*Jambunathi River*) என்பது இந்தியாவின் தமிழ்நாட்டில் தென்காசி மற்றும் திருநெல்வேலி மாவட்டத்தில் ஓடும் ஒரு ஆறு ஆகும். ஜம்புநதி தாமிரபரணி ஆற்றின் துணை ஆறு ஆகும். இராமா நதியின் உபரி நீரை ஜம்புநதிக்குத் திருப்பிவிட திட்டம் ஒன்று தமிழக அரசால் செயல்படுத்தப்பட்டுகிறது. 

## மேற்கோள்கள்

பகுப்பு:தென்காசி மாவட்ட ஆறுகள்
தேவனஹள்ளி சட்டமன்றத் தொகுதி

**தேவனஹள்ளி சட்டமன்றத் தொகுதி** (*Devanahalli Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பெங்களூரு ஊரக மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். சிக்கபள்ளாப்புரா தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 179 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:பெங்களூர் ஊரக மாவட்டம்
இலங்கை குக்குறுவான்

**இலங்கை குக்குறுவான்** (*சைலோபோகன் ரூப்ரிகேபிலசு*), என்பது இலங்கையில் காணப்படும் ஒரு குக்குறுவான் ஆகும். இது  உயரம் வரையுள்ள  வெப்பமண்டல ஈரமான தாழ்நில காடுகளில் வாழ்கிறது.

## வகைப்பாடு
இலங்கை குக்குறவானை 1788 ஆம் ஆண்டில் ஜெர்மன் இயற்கை ஆர்வலர் ஜோஹான் ஃபிரெட்ரிக் க்மெலினால் திருத்தி, விரிவாக்கப்பட்ட கரோலஸ் லின்னேயசின் *சிஸ்டமா நேச்சுரே* பதிப்பில் முறையாக விவரிக்கப்பட்டது. அவர் இதை *புக்கோ* பேரினத்தில் உள்ள குக்குறுவான்களுடன் வைத்து, *புக்கோ ரூப்ரிகாபில்லஸ்* என்ற அறிவியல் பெயரை உருவாக்கினார்.  இந்த அறிவியல் பெயரில் உள்ள அடைமொழியானது " *சிவப்பு* " என்று பொருள்படும் இலத்தீன் சொல்லான *ரூபர்* என்ற சொல்லில் இருந்து உருவாக்கபட்டது.  1776 ஆம் ஆண்டில் ஆங்கில ஓவியரும் இயற்கை ஆர்வலருமான பீட்டர் பிரவுன் அவர்களால் விவரிக்கப்பட்டு விளக்கப்பட்ட "சிவப்பு-கிரீட குக்குறுவான்" குறித்த விளக்கத்துக்கு அவர் க்மெலின் விளக்கத்தை அடிப்படையாகக் கொண்டார்.  1836 ஆம் ஆண்டில் சாலமன் முல்லரால் அறிமுகப்படுத்தப்பட்ட *சைலோபோகன்* பேரினத்தில் வைக்கப்பட்டுள்ள இலங்கை குக்குறுவான் அதில் இப்போது உள்ள 33 இனங்களில் ஒன்றாகும்.   இதில் உள்ள இனங்கள் ஒரே மாதிரியானவை : எந்த துணையினமும் அங்கீகரிக்கப்படவில்லை. 

இலங்கையில், இந்த பறவை சிங்கள மொழியில் ஹீன் கோட்டோருவா- *හීන් කොට්ටෝරුවා* என்று அழைக்கப்படுகிறது.

## விளக்கம்
இலங்கை குக்குறுவான் முக்கியமாக பச்சை நிற இறகுகளையும் இறக்கைகளையும் கொண்டது. இதன் தலை மற்றும் கழுத்தின் பக்கவாட்டில் ஒரு நீல நிற பட்டையும், கண்ணையடுத்து  ஒரு கருப்பு பிறையும் உள்ளது. இது சுமார்  நீளம் கொண்டது. மேலும் இது நீளமான கழுத்து, பெரிய தலை, குட்டையான வால் போன்றவற்றைக் கொண்டுள்ளது. இது பழங்கள் மற்றும் பூச்சிகளை உணவாக கொள்கிறது. மரப் பொந்துகளில் கூடு அமைத்து 2-4 முட்டைகளை இடும்.

## மேற்கோள்கள்

## வெளி இணைப்புகள்

*

பகுப்பு:குக்குறுவான்
பகுப்பு:இலங்கைப் பறவைகள்
சமர் இருவாய்ச்சி

**சமர் இருவாய்ச்சி** (Samar hornbill)(*பெனிலோபிடிசு சமரென்சிசு*) என்பது புசெரோடிடே குடும்பத்தில் உள்ள ஒரு இருவாய்ச்சி சிற்றினம் ஆகும். இது கிழக்கு-மத்திய பிலிப்பீன்சில் உள்ள சமர், கலிகோன், லெய்ட் மற்றும் போகொல் தீவுகளில் உள்ள காடுகளில் காணப்படுகிறது. அனைத்து பிலிப்பீன்சு டாரிக்டிக் இருவாய்ச்சி வழக்கிலும் உள்ளது போல, இது *பெ. பானினியின்* துணையினமாகக் கருதப்படுகிறது. மாற்றாக, இது *பெ. அப்பினிசின்* கிளையினமாக கருதப்படுகிறது.

## மேற்கோள்கள்

* Kemp, A. C. (2001). Family Bucerotidae (Hornbills). pp.&nbsp;436–523 in: del Hoyo, J., Elliott, A., & Sargatal, J. eds. (2001). *Handbook of the Birds of the World.* Vol. 6. Mousebirds to Hornbills. Lynx Edicions, Barcelona. ISBN&nbsp;84-87334-30-X

பகுப்பு:பிலிப்பீனிய உயிரினங்கள்
பகுப்பு:இருவாச்சிகள்
மிண்டனாவோ இருவாய்ச்சி

thumb| மிண்டனாவோ இருவாய்ச்சி
**மிண்டனாவோ இருவாய்ச்சி** (*Mindanao hornbill*)(***பெனிலோபிடிசு அபினிசு***), சில சமயங்களில் **மிண்டனாவோ டாரிக்டிக் இருவாய்ச்சி** என்றும் அழைக்கப்படுகிறது. இது தெற்கு பிலிப்பீன்சில் உள்ள மிண்டனாவோ, தினகட், சியர்காவோ மற்றும் பசிலன் ஆகிய இடங்களில் உள்ள மழைக்காடுகளின் விதானத்தில் காணப்படும். இது நடுத்தர-சிறிய இருவாய்ச்சி ஆகும். அனைத்து பிலிப்பீன்சு டாரிக்டிக் இருவாய்ச்சி வழக்கிலும் உள்ளது போல, இது *பி. பானினியின்* துணையினமாகக் கருதப்படுகிறது. சமர் இருவாய்ச்சி பெரும்பாலும் மிண்டானாவோ இருவாய்ச்சியின் துணையினமாகச் சேர்க்கப்படுகிறது.

## துணை இனங்கள்
இரண்டு துணையினங்கள் உள்ளன:

* *பெ. அ. அபினிசு* (பரிந்துரைக்கப்பட்ட துணையினம்). மிண்டனாவோ, தினாகத் மற்றும் சியர்கோ தீவுகளில் காணப்படுகிறது.
* *பெ. அபினிசு பாசிலானிகா*. பசிலன் தீவில் காணப்படுகிறது.

## நடத்தை
இது சமூகமானது மற்றும் பெரும்பாலும் இணையாகவோ அல்லது சிறிய குழுக்களாகவோ காணப்படுகிறது. இந்தப் பறவைகள் சத்தமில்லாத, இடைவிடாத *தா-ரிக்-டிக்* அழைப்பை வெளியிடுகின்றன. இவை அடர்த்தியான பசுமையானக் காடுகளில் இருப்பதால் இவற்றைக் கண்டுபிடிப்பது கடினம்.

### உணவு
மிண்டனாவோ இருவாய்ச்சியின் முக்கிய உணவு பழம். இது பூச்சி, வண்டு, எறும்பு மற்றும் மண்புழுக்களை (அரிதாக) உண்ணும்.

## வளரிடத்தில்
மிண்டனாவோ இருவாய்ச்சி சிற்றினத்தின் வகைப்பாட்டியல் சிக்கல்கள் காரணமாக மிண்டனாவோ இருவாய்ச்சி பெரும்பாலும் உயிரியல் பூங்காக்களில் *பெனிலோபிடிசு பானினி* என்று பெயரிடப்படுகிறது. இலண்டன் மிருகக்காட்சிசாலையில் பறவை ஒன்று இவ்வாறு பெயரிட்டு வைக்கப்பட்டிருந்தது. பிலிப்பீன்சுக்கு வெளியே மிண்டனாவோ இருவாய்ச்சிகள் மிகக் குறைவு. ஆங்காங்கு விலங்கியல் மற்றும் தாவரவியல் பூங்கா பெண் பறவை ஒன்று உள்ளது.

## மேற்கோள்கள்

## மேலும் படிக்க

* BirdLife Species Factsheet
* கெம்ப், ஏசி (2001). குடும்ப புசெரோடிடே (ஹார்ன்பில்ஸ்). பக்.&nbsp;436–523 இல்: டெல் ஹோயோ, ஜே., எலியட், ஏ., & சர்கடல், ஜே. எட்ஸ். (2001) *உலகப் பறவைகளின் கையேடு.* தொகுதி. 6. எலிப் பறவைகள் முதல் ஹார்ன்பில்ஸ் வரை. லின்க்ஸ் எடிசன்ஸ், பார்சிலோனா.ஐஎஸ்பிஎன்&nbsp;

பகுப்பு:இருவாச்சிகள்
வில்லியம் குரூக்

**வில்லியம் குரூக்** (*William Crooke*) (6 ஆகஸ்ட் 1848 - 25 அக்டோபர் 1923) ஒரு பிரித்தனைச் சேர்ந்த கிழகத்திய ஆய்வாளரும், ஆங்கிலோ-இந்திய நாட்டுப்புறவியல் ஆய்வு மற்றும் ஆவணப்படுத்தலில் முக்கிய நபராகவும் இருந்தார். 

## சுயசரிதை
குரூக், அயர்லாந்தின் கவுண்டி கார்க்கில் பிறந்தார். மேலும் எராஸ்மஸ் இசுமித்தின் டிப்பரரி இலக்கணப் பள்ளி மற்றும் டப்ளின் டிரினிட்டி கல்லூரியில் கல்வி பயின்றார்.
குரூக் இந்தியக் குடிமைப் பணியில் சேர்ந்தார். இந்தியாவில் ஒரு நிர்வாகியாக இருந்தபோது, நாட்டின் பழங்கால நாகரிகங்களில் தனது ஆராய்ச்சிகளுக்கு ஏராளமான பொருட்களைக் கண்டார். இந்திய மக்கள், அவர்களின் மதங்கள், நம்பிக்கைகள் மற்றும் பழக்கவழக்கங்கள் பற்றி நிறைய எழுத ஆரம்பித்தார். இவர் ஒரு திறமையான வேட்டைக்காரரும் கூட.

குரூக் ஒரு திறமையான நிர்வாகியாக இருந்தபோதிலும், தனது மேலதிகாரிகளுடன் ஆளுமை மோதல்கள் காரணமாக இந்தியக் குடிமைப் பணியில் இவரது தொழில் வாழ்க்கை 25 ஆண்டுகள் மட்டுமே நீடித்தது. பின்னர் இங்கிலாந்து திரும்பினார். 1910 இல், பிரித்தானிய சங்கத்தின் மானுடவியல் பிரிவின் தலைவராக தேர்ந்தெடுக்கப்பட்டார். 1911 ஆம் ஆண்டில், நாட்டுப்புறாக் கழகத்தில் பல ஆண்டுகளாக உறுப்பினராக இருந்து, அதன் தலைவராகவும் தேர்ந்தெடுக்கப்பட்டார்.  அடுத்த ஆண்டில் சங்கத்தின் தலைவராக மீண்டும் தேர்ந்தெடுக்கப்பட்டார்.  பின்னர் 1915 இல் *போக்-லோர்* என்ற அதன் என்ற இதழின் ஆசிரியரானார். 1923 ஆம் ஆண்டு அக்டோபர் 25 ஆம் தேதி குளோசெஸ்டர்சையரில் உள்ள செல்டென்காமில் உள்ள ஒரு முதியோர் இல்லத்தில் தான் இறக்கும் வரை தங்கியிருந்தார்.

ஆக்ஸ்போர்டு மற்றும் டப்ளின் பல்கலைக்கழகங்களின் பட்டங்கள் மற்றும் பிரித்தானிய அகாதமியின் சகா உட்பட, பிற்கால வாழ்க்கையில் குரூக் பல்வேறு மரியாதைகளைப் பெற்றார்.

## இந்தியாவில் இருக்கும் போது இனவியல்
1857 கிளர்ச்சிக்குப் பின், டெம்பிள் போன்ற இந்திய குடிமைப் பணி உறுப்பினர்கள், எதிர்காலத்தில் இதேபோன்ற நிகழ்வு தவிர்க்கப்பட வேண்டுமென்றால், அவர்களின் காலனித்துவ குடிமக்கள் மற்றும் குறிப்பாக கிராமப்புறங்களைச் சேர்ந்தவர்கள் பற்றிய சிறந்த புரிதலைப் பெறுவது அவசியம் என்று நம்பினர். குரூக் அத்தகைய செயலில் ஈடுபட்டார். இதில் கற்ற பாடங்களை தனது உத்தியோகத்தில் செலுத்தினார்.

குரூக் இந்த துறையில் இனவியலாளராக கருதப்பட்டார். இது 1890 ஆம் ஆண்டில் பர்மாவிற்குச் சென்ற டெம்பிள் மூலம் முன்னர் திருத்தப்பட்ட ஒரு பத்திரிகையை அவர் பொறுப்பேற்றபோது தொடங்கியது. அடுத்த ஆறு ஆண்டுகளில், இனவரைவியல் துறையில் குரூக்கின் வெளியீடு கணிசமானதாக இருந்தது. பிரபலமான மதம் மற்றும் நாட்டுப்புறவியல் மற்றும் வடமேற்கு மாகாணங்களின் பழங்குடிகள் மற்றும் சாதிகளை உருவாக்கும் நான்கு தொகுதிகள் என இதழில் இரண்டு தொகுதிகளை வெளியிட்டார். கூடுதலாக, இவர் மற்றவர்களால் வெளியிடப்பட்ட பத்திரிகைகளுக்கும் தொடர்ந்து பங்களித்தார் 

## குறிப்புகள்

## 'சான்றுகள்

## வெளி இணைப்புகள்

* 
* 
* 
*Yule, Henry, Sir. *[https://dsal.uchicago.edu/dictionaries/hobsonjobson/ Hobson-Jobson: A glossary of colloquial Anglo-Indian words and phrases, and of kindred terms, etymological, historical, geographical and discursive].* New ed. edited by William Crooke, B.A. London: J. Murray, 1903

பகுப்பு:1923 இறப்புகள்
பகுப்பு:1848 பிறப்புகள்
பகுப்பு:நாட்டுப்புறவியலாளர்கள்
பகுப்பு:ஆங்கிலேய மக்கள்
மஞ்சள் முகக் குக்குறுவான்

**மஞ்சள் முகக் குக்குறுவான்** (*Yellow-fronted barbet*)(*சைலோபோகன் பிளவிப்ரான்சு*) என்பது ஒரு ஆசியக் குக்குறுவான் பேரினத்தினைச் சார்ந்த சிற்றினம் ஆகும். இது இலங்கையில் காணப்படும் அகணிய உயிரி ஆகும். இது மிதவெப்பமண்டல மற்றும் வெப்பமண்டல ஈரமான காடுகள், ஈரநிலங்கள், தோட்டங்கள் மற்றும் கிராமப்புற தோட்டங்களில்  உயரம் வரை வாழ்கிறது. இது மஞ்சள் நிற கிரீடத்துடன் பச்சை நிற இறகுகள் மற்றும் கண்களுக்குக் கீழே, தொண்டை மற்றும் கன்னத்தில் நீல நிற திட்டுகள் கொண்டது. இது  நீளமும்  எடையும் உடையது. இது பெர்ரி, பழங்கள் மற்றும் எப்போதாவது பூச்சிகளை உணவாக உட்கொள்கிறது. இது மரத்தின் துளையில் கூடு கட்டுகிறது. இங்கு இது 2-3 முட்டைகளை இடுகிறது.

## கலாச்சாரத்தில்
இலங்கையில் இந்தப் பறவை சிங்கள மொழியில் *මූකලන් කොට්ටෝරුවා* - மூகலன் கொட்டோருவா என்று அழைக்கப்படுகிறது. 5 ரூபாய் இலங்கை அஞ்சல் முத்திரையில் மஞ்சள் நிற முகமுள்ள குக்குறுவான் படம் அச்சிடப்பட்டுள்ளது.

## மேற்கோள்கள்

பகுப்பு:இலங்கைப் பறவைகள்
செந்தொண்டை குக்குறுவான்

**செந்தொண்டை குக்குறுவான்** (*Red-throated barbet*)(*சைலோபோகன் மிசுடாகோபானோசு*) என்பது மெகாலைமிடே குடும்பத்தில் உள்ள ஒரு பறவை சிற்றினம் ஆகும். இது புரூணை, இந்தோனேசியா, மலேசியா, மியான்மர், சிங்கப்பூர் மற்றும் தாய்லாந்து ஆகிய நாடுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல சதுப்புநிலங்கள் ஆகும். இது வாழ்விட இழப்பால் அச்சுறுத்தப்படுகிறது.

## விளக்கம்
செந்தொண்டை குக்குறுவானின் ஆண், முக்கியமாகச் சிவப்பு கிரீடம், தொண்டை மற்றும் தொண்டைக்குக் கீழே ஒரு புள்ளியுடன் பச்சை நிறத்தில் காணப்படும். ஒவ்வொரு கண்ணுக்கும் மேலே ஒரு கருப்பு புள்ளி மற்றும் மஞ்சள் கிரீடம் இணைப்பு உள்ளது. கண்களுக்கு அருகில் மற்றும் தொண்டையின் கீழ்ப் பகுதியிலும் நீல நிறத்தில் உள்ளன. பெண் பறவையில் ஆணின் முக நிறம் போல இல்லை. இந்தப் பறவை 22.7–24.2 செ.மீ. நீளமும் 60–95 கி. எடையுடையது.

## மேற்கோள்கள்

பகுப்பு:தென்கிழக்காசியப் பறவைகள்
மேற்கு மாம்பலம் காசி விசுவநாதர் கோயில்

**மேற்கு மாம்பலம் காசி விசுவநாதர் கோயில்** என்பது தமிழ்நாடு மாநிலத்தில் சென்னை மாவட்டத்தின் மேற்கு மாம்பலம் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயிலின் கும்பாபிசேகம் 2023ஆம் ஆண்டு செப்டம்பர் மாதம் பத்தாம் நாள் நடைபெற்றது. ஏழு நிலைகளைக் கொண்ட இராஜகோபுரம் கிழக்குத் திசையிலும் நான்கு நிலைகளைக் கொண்ட கோபுரம் ஒன்று தெற்குத் திசையிலும் அமைந்துள்ளன.

கடல் மட்டத்திலிருந்து சுமார் 54 மீட்டர் உயரத்தில்,  என்ற புவியியல் ஆள்கூறுகள் கொண்டு, மேற்கு மாம்பலம் காசி விசுவநாதர் கோயில் அமைந்துள்ளது.https://geohack.toolforge.org/geohack.php?pagename=%E0%AE%AE%E0%AF%87%E0%AE%B1%E0%AF%8D%E0%AE%95%E0%AF%81_%E0%AE%AE%E0%AE%BE%E0%AE%AE%E0%AF%8D%E0%AE%AA%E0%AE%B2%E0%AE%AE%E0%AF%8D_%E0%AE%95%E0%AE%BE%E0%AE%9A%E0%AE%BF_%E0%AE%B5%E0%AE%BF%E0%AE%9A%E0%AF%81%E0%AE%B5%E0%AE%A8%E0%AE%BE%E0%AE%A4%E0%AE%B0%E0%AF%8D_%E0%AE%95%E0%AF%8B%E0%AE%AF%E0%AE%BF%E0%AE%B2%E0%AF%8D&params=13.0359_N_80.2252_E_type:landmark_region:IN

இக்கோயிலின் மூலவர் காசி விசுவநாதர்; தாயார் காசி விசாலாட்சி ஆவர். அர்த்தநாரீசுவரர், காமாட்சி அம்மன்,  திருநாவுக்கரசர், சம்பந்தர், சுந்தரர், மாணிக்கவாசகர், அறுபத்து மூவர், சரபேசுவரர், பிரத்யங்கரா தேவி, கருடாழ்வார், கால பைரவர் ஆகியோர் இக்கோயிலில் அருள்பாலிக்கின்றனர்.

தமிழக அரசின் இந்து சமய அறநிலையத் துறை கட்டுப்பாட்டின் பராமரிப்பில் இக்கோயில் இயங்குகிறது.

## மேற்கோள்கள்

## வெளி இணைப்புகள்
* GeoHack - மேற்கு மாம்பலம் காசி விசுவநாதர் கோயில்

பகுப்பு:சென்னை மாவட்டத்திலுள்ள சிவன் கோயில்கள்
கோடவன் சிலந்தி

***பால்பிமானசு கோடவன்*** (*Palpimanus godawan*) எனும் **கோடவன் சிலந்தி** *பால்பிமானிடே* குடும்பத்தைச் சேர்ந்த சிலந்தி சிற்றினமாகும், இது இந்தியாவில் மட்டுமே காணப்படும் அகணிய உயிரி. இதனை முதன்முதலில் 2023-ல் திரிபாதி மற்றும் பலர் கண்டுபிடித்தனர். 'கோடவன்' என்பது இந்திய மாநிலமான இராசத்தான் மாநிலப் பறவையான கானமயில் (*ஆர்டியோடிசு நிக்ரிசெப்சு*) வட்டாரப் பெயராகும். இது இராசத்தானில் இருந்து மட்டுமே பதிவாகியுள்ளது. இந்த சிலந்தி பாறைகளுக்கு அடியில் அல்லது எப்போதாவது கால்நடைகளின் சாணத்தின் கீழ்க் காணப்படுகிறது. கோடவன் பல்ப்-கால் சிலந்திகள் சுமார் 0.3 அங்குல நீளம் உடையவை. ஆண் சிலந்தி பெண் சிலந்தியினை விடச் சற்று பெரியதாக இருக்கும்.

## மேற்கோள்கள்

பகுப்பு:அகணிய உயிரிகள்
பகுப்பு:சிலந்திகள்
பகுப்பு:இந்திய விலங்குகள்
நிக்கோபார் பெரும் புறா

**நிக்கோபார் பெரும் புறா** (*Nicobar imperial pigeon*)(*துகுலா* *நிக்கோபாரிகா*) என்பது கொலம்பிடே குடும்பத்தில் உள்ள பறவை சிற்றினமாகும். இது நிக்கோபார் தீவுகளில் மட்டுமே காணப்படும் அகணிய உயிரி. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.

இந்த சிற்றினம் முன்பு பெரிய பச்சைப் புறாவின் (*துகுலா ஏனியா*) துணையினமாகக் கருதப்பட்டது. மற்ற அனைத்து பெரிய பச்சைப் புறா துணையினங்களுடன் ஒப்பிடும்போது, இறகுகள் மற்றும் குரல்வளம் இரண்டிலும் உள்ள தனித்த வேறுபாடுகளின் அடிப்படையில் இது இப்போது ஒரு தனி சிற்றினமாகக் கருதப்படுகிறது.

## மேற்கோள்கள்


பகுப்பு:புறாக்கள்
பகுப்பு:நிக்கோபர் அகணிய உயிரிகள்
இந்திய செம்மார்புக் குக்குறுவான்

**இந்திய செம்மார்புக் குக்குறுவான்** (அறிவியல் பெயர்: *Psilopogon haemacephalus indicus* என்பது செம்மார்புக் குக்குறுவானின் துணையினம் ஆகும். இது வடகிழக்கு பாக்கித்தானிலிருந்து இலங்கை, சீனா, வியட்நாம், சிங்கப்பூர் வரை பரவியுள்ளது.

## விளக்கம்
இது சிட்டுக்குருவியை விடச் சற்று பெரியதாக சற்று பருத்த தோற்றத்துடன் சுமார் 16 செ. மீ. நீளம் இருக்கும். இதன் அலகு கறுப்பாகவும் பருத்தும் இருக்கும். அலகடி கம்பித் தூவிகள் நீளமாக இருக்கும். விழிப்படலம் பழுப்பாகவும், கால்கள் பவளச் சிவப்பாகவும் இருக்கும். இதன் நெற்றியும் மார்பும் ஆழ்ந்த சிவப்பு நிற்றத்தில் இருக்கும். உடலின் மேற்பகுதி புல் பச்சை நிறத்திலும், தொண்டை மஞ்சள் நிறத்திலும் இருக்கும். உடலின் கீழ்ப்பகுதி பசுங்கோடுகள் நிறைந்த வெளிர் மஞ்சள் நிறத்தில் இருக்கும். இதன் வால் குறுகலாக நுனி உட் குழிந்து காணப்படும்.

## பரவலும் வாழிடமும்
இந்திய செம்மார்புக் குக்குறுவான் பறவையானது வடகிழக்கு பாக்கித்தானிலிருந்து இலங்கை, சீனா, வியட்நாம், சிங்கப்பூர் வரை பரவியுள்ளது. தென்னிந்தியா முழுவதும் சமவெளிகளில் எங்கும் சாதாரணமாகக் காணப்படும் குக்குறுவான் இதுவாகும்.

## நடத்தை
இப்பறவை சமவெளிப் பகுதிகளில் உள்ள மரங்களில் உயரத்தில் தனித்தோ, இணையாகவோ சிறு கூட்டமாகவோ அமர்ந்திருக்கும். இப்பறவை மரங்களில் உயரமாக அமர்ந்து 'டொக்.. டொக்.. டொக்கு' என்று குரல் எழுப்பும். இதன் ஒலியானது பாத்திர வேலை செய்வோர் தகட்டினை தொடர்ந்து தட்டுவது போன்று இருக்கும். இது இவ்வாறு தொடர்ந்து ஒலி எழுப்பினாலும் இதனைக் கண்டு கொள்வது கடினம், காரணம் உருவில் சிறியதான இப்பறவை, பசுமையான நிறத்தில் உள்ளதும்,  பிற பறவைகள் போல கிளைக்கு கிளை தாவி ஆர்பாட்டம் செய்யாமல் ஒரே இடத்தில் நெருநேரம் இருப்பதும் இது பார்வையில் படாமல் இருப்பதற்கு காரணங்கள் ஆகும். இதன் முதன்மை உணவாக சிறு பழங்கள் உள்ளன. சிலசமயங்களில் பறக்கும் பூச்சிகளை பிடித்து உண்ணும்.

## இனப்பெருக்கம்
இவை பெப்ரவரி முதல் ஏப்ரல் வரை இனப்பெருக்கம் செய்கின்றன. இவை முள்முருக்கு, முருங்கை போன்ற மரங்களின் காய்ந்த கிளையில் பொந்து குடைந்து அதில் மூன்று அல்லது நான்கு முட்டைகளை இடும். முட்டைகள் வெண்மையாக இருக்கும். ஆணும் பெண்ணும் இணைந்து அடைகாத்து குஞ்சுகளைப் பேணும்.

## மேற்கோள்கள்

பகுப்பு:குக்குறுவான்
பகுப்பு:தென்னிந்தியப் பறவைகள்
கருமுதுகு பெரும் புறா

**கருமுதுகு பெரும் புறா** (*Dark-backed imperial pigeon*)(***துகுலா லாசெர்னுலாட்டா***) என்பது கொலம்பிடே குடும்பத்தில் உள்ள ஒரு பறவை சிற்றினம் ஆகும். இது சிறு சுண்டாத் தீவுகளில்.காணப்படும் அகணிய உயிரி.

இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## மேற்கோள்கள்

பகுப்பு:அகணிய உயிரிகள்
நௌசாத்து ஆலம்

**நௌசாத்து ஆலம்** (*Naushad Alam*) இந்தியாவின் மீகார் மாநிலத்தைச் சேர்ந்த ஐக்கிய சனதா தளம் கட்சியைச் சேர்ந்த ஓர் அரசியல்வாதியாவார். 2010 மற்றும் 2015 ஆம் ஆண்டுகளில் நடைபெற்ற சட்ட மன்றத் தேர்தலில் இவர்  தாக்கூர்கஞ்சிலிருந்து பீகார் சட்டமன்ற உறுப்பினராகத் தேர்ந்தெடுக்கப்பட்டார்  கிசன்கஞ்சில் 2000 ஆம் ஆண்டு முதல் 2005 ஆம் ஆண்டு வரை சிலா பிரிசாத்து உறுப்பினராகப் பணியாற்றியுள்ளார்.

தற்போது 2023 ஆம் ஆண்டு ஆகத்து மாதம் முதல் பீகார் மாநில சிறுபான்மையினர் ஆணையத்தின் துணைத் தலைவராக பணியாற்றுகிறார் https://www.minoritycommissionbihar.com/

பீகாரில் சிறுபான்மையினர் நலத்துறை அமைச்சராகவும்  பணியாற்றிய இவர், பீகார் சட்டமன்றத்தில் ஐக்கிய சனதாதள கொறடாவாகவும் பணியாற்றினார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:பீகார் அரசியல்வாதிகள்
பகுப்பு:சட்டப் பேரவை உறுப்பினர்கள்
எங்கனோ பெரும் புறா

**எங்கனோ பெரும் புறா** (*Enggano imperial pigeon*)(***துகுலா ஓனோதோராக்சு***) என்பது கொலம்பிடே குடும்பத்தில் உள்ள பறவை சிற்றினமாகும். இது எங்கனோ தீவில் மட்டுமே காணப்படும் அகணிய உயிரி. அவை உணவுக்காக உள்ளூர் மக்களால் வேட்டையாடப்படுகின்றன.

## மேற்கோள்கள்

பகுப்பு:இந்தோனேசியப் பறவைகள்
திமோர் பெரும் புறா

**திமோர் பெரும் புறா** (*Timor imperial pigeon*)(***துகுலா சினேராசியா***) என்பது கொலம்பிடே குடும்பத்தில் உள்ள பறவை சிற்றினமாகும். இது திமோர் மற்றும் வெட்டார் தீவுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல உலர் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

## வெளி இணைப்புகள்

* BirdLife Species Factsheet: ''Ducula cineracea'' (திமோர் ஏகாதிபத்திய புறா)

பகுப்பு:அகணிய உயிரிகள்
பகுப்பு:புறாக்கள்